Το Ποτάμι καταδικάζει απερίφραστα τους βανδαλισμούς στο Εβραΐκό τμήμα του Γ΄ Νεκροταφείου Νίκαιας

“Με αισθήματα αποτροπιασμού το Ποτάμι καταδικάζει απερίφραστα την πράξη βεβήλωσης που πραγματοποιήθηκε με τους βανδαλισμούς στο Εβραΐκό τμήμα του Γ΄ Νεκροταφείου Νίκαιας, το πρωί της 4ης Μαΐου 2018″, τονίζει χαρακτηριστικά, σε ανακοίνωση του, το Ποτάμι για τους βανδαλισμούς στο εβραϊκό νεκροταφείο και συνεχίζει:

“Η εμπάθεια, η άγνοια και η στρέβλωση της πραγματικότητας, οδήγησαν άφρονα άτομα σε μια βδελυρή πράξη που προσβάλλει βάναυσα τη μνήμη των συμπατριωτών μας Εβραίων. Δυστυχώς, ακόμα και στον 21ο αιώνα, οι προκαταλήψεις και ο ρατσισμός δεν έχουν εξαλειφθεί, παρά τα όσα ειδεχθή διαπράχτηκαν, ιδίως τον 20ο αι., εναντίον τους”.

Η ανακοίνωση του κόμματο καταλήγει ζητώντας τον εντοπισμό και την παραδειγματική τιμωρία των δραστών, “που απολύτως τίποτε το κοινό δεν έχουν με την πλειοψηφία του ελληνικού λαού και τον πολιτισμό του”.